open-index/open-wikipedia-markdown huggingface dataset:
40 laipsnių po antklode

**40 laipsnių po antklode** () – 1976 m. sukurta komedija, sudaryta iš 5 trumpų istorijų, parodijuojančių italų seksualinius papročius.

## Pagrindiniai aktoriai
: *Aktorius – vaidmuo*
* Edwige Fenech – Emilija
* Barbara Bouchet – moteris
* Tomas Milian – Marelis
* Giovanna Ralli – Esmeralda
* Marty Feldman – Aleksas
* Christian Aligny – Drakula 
* Enrico Montesano – Salvatorė 
* Sydne Rome – Marcela
Eunice Gayson

**Junicė Geison** (, 1928 m. kovo 17 d. Londonas – 2018 m. birželio 8 d.) – Didžiosios Britanijos aktorė.

## Biografija
Junicė Geison prieš tapdama aktore mokėsi operinio dainavimo ir eilę metų dainavo Londono „Palace Theatre“. Kine ji debiutavo 1948 m. filme „My Brother Jonathan“ ir per savo karjerą iki 1972 m. sukūrė 37 vaidmenis kine bei televizijoje.

Ji geriausiai yra žinoma Silvijos Trenč vaidmenimis pirmosiose juostose apie agentą 007 Džeimsą Bondą „Daktaras Ne“ ir „Iš Rusijos su meile“. Pradžioje Junicė pretendavo vaidinti Bondo sekretorę mis Manipeni (Moneypenny), tačiau šis vaidmuo atiteko aktorei Lois Maxwell. Silvija Trenč yra vienintelis moteriškas personažas, be Manipeni, pasirodantis daugiau negu viename bondiados filme. Abejose juostose jos balsas buvo dubliuojamas aktorės Nikki van der Zyl.

Bondiados filmai buvo paskutinieji jos pasirodymai didžiajame ekrane: nuo 1963 iki savo paskutinio vaidmens 1972 m. Junice vaidino tik TV serialuose, iš kurių žymiausi yra „Šventasis“ ir „Keršytojai“.

1995 m. bondiados filme „Auksinė akis“ masinėje scenoje kazino filmavosi jos duktė.

## Šaltiniai

## Nuorodos

* IMDb profilis
Šešuolių ežeras

**Šešuolių ežeras** arba ***Šašuolių ežeras*** – ežeras Lietuvoje, Ukmergės rajone, apie 13 km į pietryčius nuo Ukmergės, 0,5 km į vakarus nuo Šešuolių. Ilgis iš šiaurės vakarų į pietryčius 1,56 km, plotis iki 0,42 km. Altitudė 115,8 m. Telkšo rininiame duburyje. Gylis siekia 4,5 m. Krantai žemi, supelkėję – plyti Kuzilų pelkė. Aplink plyti dirbami laukai, vakaruose šliejasi Šešuolių giria. Į Šešuolių ežerą suteka 4 upeliai (Taurupis, 3 bevardžiai), šiaurėje išteka Siesarties intakas Šašuola.

Ežere sugaunama karšių.

Prie ežero įsikūrę Dvarninių ir Taurupiškio kaimai.

## Šaltiniai
Slovjansko apgultis

**Slovjansko apgultis** buvo Ukrainos ginkluotųjų pajėgų operacija, kuria siekta atgauti Slovjansko miestą, kurį 2014 m. balandžio 12 d. užėmė prorusiški sukilėliai. Po sunkių kovų ir artilerijos apšaudymų miestą Ukrainos pajėgos susigrąžino 2014 m. liepos 5 d.

2014 m. balandžio 12 d., kai po 2014 m. vasario revoliucijos Ukrainoje rytinėje šalies dalyje prasidėjo neramumai, kaukėti maskuojančią uniformą vilkintys vyrai, ginkluoti Kalašnikovo automatais, užgrobė miesto administracijos pastatą. Šie asmenys, kurie tvirtino esą prorusiški Donecko Liaudies Respublikos kovotojai, po to perėmė viso miesto kontrolę ir pradėjo jame įsitvirtinti. Atsakydama į šiuos veiksmus Ukrainos vyriausybė prieš sukilėlius ėmėsi kontrpuolimo operacijų, tačiau persvaros nei viena pusė neįgijo. Įtampai mieste augant sukilėliai ėmė imti įkaitais žurnalistus ir kitus asmenis sukeldami įkaitų krizę. Iki birželio mėnesio apie 40 proc. gyventojų pasitraukė iš miesto. Liepos 5 d. sukilėliams atsitraukus Ukrainos valdžia perėmė miesto kontrolę.

## Nuorodos
Brock Lesnar

**Brock Lesnar** (g. 1977 m. liepos 12 d.) – profesionalus imtynininkas, buvęs mišrių kovos menų kovotojas ir buvęs profesionalus amerikietiškojo futbolo žaidėjas. Šiuo metu jis pasirašęs sutartį su WWE. Jis laikomas vienu geriausių visų laikų profesionalių imtynininkų ir mišrių kovos menų kovotojų bei yra vienintelis žmogus, kuriam priklauso visi pagrindiniai WWE, UFC, NJPW ir NCAA sunkiasvorių čempionų titulai.

## Titulai ir apdovanojimai

* **[[World Wrestling Entertainment]]**
** WWE čempiono titulas (7 kartus)
** WWE Universalusis čempiono titulas (3 kartus)
** *King of the Ring* (2002)
** *Money in the Bank* (2019)
** *Elimination Chamber* (2022)
** *Royal Rumble* (2003, 2022)
* **[[Ultimate Fighting Championship|UFC]]**
** UFC sunkiasvorių čempionas (1 kartas)
* **[[New Japan Pro-Wrestling]]**
** IWGP sunkiasvorių čempionas (1 kartas)

## Išnašos
Demir Chisaras

**Demir Chisaras** () – miestelis Pelagonijos regione, pietvakarių Makedonijoje. Demir Chisaro savivaldybės administracinis centras. Įsikūręs 635 m aukštyje virš jūros lygio, tarp Bitolos ir Kičevo. Per miestą teka Crna. Beveik visi miestelio gyventojai yra makedonai. 2002 m. duomenimis, Demir Chisare gyveno 2 593 žmonės. Miestelio pavadinimas turkų kalba reiškia 'geležinę pilį'. Įkurtas tuo metu, kai Makedoniją valdė Osmanų imperija.
Chmelnickio sukilimas

** Chmelnickio sukilimas** – Ukrainos kazokų kariniai veiksmai 1648–1654 m., siekiant nepriklausomybės nuo ATR, pasibaigę faktine priklausomybe nuo Rusijos carystės.

## Sukilimo pradžia
1648 m. balandžio 22 d. kazokai, vadovaujami Bogdano Chmelnickio, išvijo registrinių kazokų įgulą, o Bogdanas Chmelnickis buvo išrinktas etmonu.

## Kariniai veiksmai
Remiamas Krymo totorių B. Chmelnickis 1648 m. įveikė Abiejų Tautų Respublikos kariuomenę prie Geltonųjų Vandenų, Korsūnės, Piliavcų, užėmė Lvovą, Zamostę.

Sukilimo metu B.Chmelnickis pradėjo lenkų ir žydų pogromus. Buvo sunaikinta apie 300 žydų bendruomenių, apie 60 000 žydų išžudyta arba parduota į vergiją turkams. Po to sekusiame Švedų tvane ir per karą su Maskva buvo išžudyta dar apie 100 000 žydų.

1649 m. pradžioje žlugus deryboms su Abiejų Tautų Respublika, kovojo toliau. 1649 m. pasirašė Zborovo sutartį, kuria siekta įtvirtinti iš esmės autonominę Ukrainą.

1651 m. pralaimėjo prie Berestečko ir buvo priverstas sudaryti kazokams mažiau palankią Bila Cerkvos sutartį.

## Prisijungimas prie Rusijos
Dar 1648 m. prašėsi Rusijos caro Aleksejaus Michailovičiaus globos, su kitais kazokų vadais 1654 m. prisiekė jam (Pereslavlio rada) prijungdamas Ukrainą prie Rusijos.

## Dalyvavimas ATR karuose prieš Rusiją ir Švediją
Per 1654–1667 m. ATR ir Rusijos karą rėmė rusus, į Lietuvos Didžiąją Kunigaikštystę pasiuntė kazokų pulkus.

Per 1655–1660 m. ATR ir Švedijos karą rėmė Švediją ir 1655 m. Kėdainių sutarties šalininkus. Manoma, kad ketino pripažinti Švedijos karaliaus Karolio X Gustavo valdžią. Tačiau, sužinoję, kad jų etmoną ištiko paralyžius, kazokai pasuko atgal, o tai galutinai pribaigė Chmelnickį. Jis mirė nuo apopleksijos 1657 m. liepos 27 d., bet apie jo mirtį buvo pranešta tik rugpjūčio 16 d.

## Šaltiniai
Kramatorsko mūšis

**Kovos dėl Kramatorsko miesto** tarp Ukrainos ginkluotųjų pajėgų ir prorusiškų kovotojų, susijusių su Donecko Liaudies Respublika, vyko nuo 2014 m. balandžio 12 d. iki liepos 5 d. Apie savo nepriklausomybę nuo Ukrainos paskelbusi Donecko Liaudies Respublika balandžio 12 d. perėmė Kramatorsko miesto Donecko srityje kontrolę. Bandydama atsiimti miestą Ukrainos vyriausybė pradėjo kontrpuolimą prieš mieste įsitvirtinusius separatistus. 2014 m. liepos 5 d. separatistai pasitraukė iš miesto, o Ukrainos pajėgos jį užėmė.

## Eiga
Susidūrimai prasidėjo 2014 m. balandžio 12 d., kai grupė teroristų, save vadinančių Donbaso liaudies milicininkais, pabandė užimti Ukrainos policijos skyrių. Po susišaudymo užpuolikams pavyko įgyvendinti savo planus. Užėmę pastatą separatistai nuplėšė nuo jo Ukrainos herbą ir iškėlė Donecko Liaudies Respublikos vėliavą. Po to paskelbė ultimatumą, kuriuo grasino užimti miesto tarybos pastatą, jei miesto meras ir jo pavaldiniai neprisieks ištikimybės Liaudies Respublikai. Po to separatistai susirinko prie miesto tarybos pastato, į jį įsiveržė ir virš pastato iškėlė DLR vėliavą. Donecko Liaudies Respublikos atstovas kreipėsi į vietinius prie užgrobto policijos skyriaus, tačiau minia jį sutiko neigiamai. Miesto prieigose keletas smogikų pasistatė patikros punktą prie vietinio karinio oro uosto.

2014 m. balandžio 15 d. Ukrainos laikinoji vyriausybė pradėjo kontrpuolimą prieš separatistus Donecko srityje. Ukrainos kariuomenė puolė smogikų patikros postą prie oro uosto ir perėmė paties oro uosto kontrolę. Puolimo metu manoma, kad žuvo nuo keturių iki vienuolikos teroristų.

### Tolimesnės kovos ir pabaiga

Po to, kai vyriausybinės pajėgos 2014 m. liepos 5 d. atsiėmė Slovjanską, užpuolikai iš ten pasitraukė į Kramatorską. Tą pačią dieną Donecko Liaudies Respublikos premjerministras Aleksandras Borodajus patvirtino, kad separatistai iš Kramatorsko pasitraukė į Donecką.

## Nuorodos
Aleksandras Jegorovas-Džyza

**Aleksandras Jegorovas-Džyza** (1952 m. rugsėjo 6 d. Kaune – 2014 m. lapkričio 13 d.) – Lietuvos džiazo ir bliuzo atlikėjas, žurnalistas, antisovietinio pasipriešinimo dalyvis, Lietuvos nacionalinio radijo ir televizijos darbuotojas nuo 1990 m.

## Biografija
Džyza gimė 1952 m. rugsėjo 6 d. Kaune. 1965 m. baigė akordeono klasę Kauno vaikų muzikos mokykloje. Reiškėsi kaip vienas pirmųjų ir ryškiausių Lietuvos hipių. 1972 m. po R. Kalantos susideginimo Kaune dalyvavo protesto akcijose Kaune, dėl to pateko į KGB nemalonę. Kurį laiką buvo priverstinai gydomas psichiatrinėje ligoninėje, iš jos išleistas kelerius metus važinėjo po Tarybų Sąjungą, nukeliavo iki Buriatijos.

Grįžęs į Lietuvą, grojo įvairiuose kolektyvuose, kaip antai „Jesus Blues Road Band“, „Grean Production“, „Nuogi ant slenksčio“, „Hilda Blues Band“ ir kt. Nuo 1977&nbsp;m.&nbsp;– Tarptautinės džiazo federacijos narys. 1983 m. baigė Vilniaus kultūros mokyklą. 1984 m. su bendraminčiais Vilijumi Važnevičiumi, Audriumi Azguridžiumi įkūrė grupę bliuzo grupę *[[Senas kuinas]]*, 2005 m. išleidusią albumą.

1990 m. pradėjo dirbti LRT, 1991 m. „Santarvės“ laidų vyresniuoju redaktoriumi, po Sausio įvykių vedė žinias rusų kalba, 1993 m.&nbsp;– LRT muzikos redakcijos žurnalistas.

Apdovanotas Sausio 13-osios atminimo medaliu.

Mirė ištiktas insulto 2014&nbsp;m. lapkričio 13 d. Palaidotas Viršuliškių kapinėse.

## Šaltiniai
Debbie Cameron

**Deborah (Debbie) Cameron** (g. 1958 m. rugsėjo 14 d. Majamyje, Floridoje) – iš Bahamų kilusi amerikiečių dainininkė.

Jos karjera prasidėjo 1976 metais, kai ji buvo apdovanota Perspektyviausios studentės prizu Majamio universiteto muzikos mokykloje. 1978 metais atlikėja persikėlė į Kopenhagą, kur tuo metu gyveno jos mama Etta Cameron. Čia Debbie Cameron veiklą tęsė kaip dainininkė ir 1979 metais pirmą kartą pasirodė 1979 m. „Eurovizijos“ dainų konkurse kaip Tommy Seebach pritariančioji vokalistė. Po dvejų metų 1981 m. „Eurovizijos“ konkurse su juo atlikę dainą „Krøller eller ej“ duetas užėmė vienuoliktą vietą. Kūrinio autorius – Keld Heick.

## Diskografija
* 1999: *New York Date*
* 1996: *Be With Me*
* 1983: *Debbie Cameron*
* 1981: *Love On The Line* (su Tommy Seebach)
* 1979: *Maybe We* (su Buki Yamaz)
* 1978: *Brief Encounter* (su Richard Boone)

## Nuorodos
* Debbie Cameron svetainėje Internet Movie Database 

|-
Baukštė

**Baukštė** – upelis Vakarų Lietuvoje, Klaipėdos rajone; Eketės kairysis intakas (Danės baseinas). Prasideda ties šiauriniais Gargždų pakraščiais, prie greitkelio Vilnius–Klaipėda. Teka į šiaurės vakarus laukais. Beveik visa vaga, išskyrus patį žemupį, sureguliuota. Įteka į Eketę 9,1 km nuo jos žiočių.

Turi 2 bevardžius dešiniuosius intakus.

Prie Baukštės yra Šlapšilė, Baukštininkai, kuriasi Klaipėdos priemiesčių kvartalai.

## Etimologija

Upėvardis šaltiniuose minimas kaip *Bauksz, Baugst, Baugste*. Manoma, kad pirminė lytis **Baugštė* ir kilusi nuo žodžio *baugštus* („bailus, baikštus“). Anot V. Pėteraičio, pavadinimas kilęs nuo pavardės *Baukštỹs*. Galbūt neatmestinas siejimas su  ‚murmėti, dundėti‘, *baukšķis* ‚trinktelėjimas, bildėjimas’, plg.  ‚baubti‘.

## Šaltiniai
Župė

**Župė** (arba ***Župis***) – upelis Vakarų Lietuvoje, Klaipėdos rajone; Eketės dešinysis intakas (Danės baseinas). Prasideda Trakių apylinkėse. Visą laiką teka į pietus; vaga sureguliuota (išskyrus patį žemupį). Įteka į Eketę 8 km nuo jos žiočių, ties Radailiais.

Pačiame žemupyje įrengtas nedidelis tvenkinukas. Prie Župės įsikūrę Šimkai ir Radailiai.

## Etimologija
Šaltiniuose upė minima kaip . Šnekamojoje kalboje – *Žùpė, Žùpis*, .

Anot Aleksandro Vanago, upėvardis, matyt, kilęs iš **Žu-upė*, kur *žu-* yra priešdėlis > **ažu-upė*. Vilius Pėteraitis nurodo formą *Žiòpis* ir sieja su  ‚plyšys‘. Galbūt reiktų sieti su *ž(i)ùpsnis*,  ‚pirštų galais paimamas kiekis, nedidelis kuokštas‘.

## Šaltiniai
Purmalė

**Purmalė** – upė Vakarų Lietuvoje, Klaipėdoje; Danės dešinysis intakas. Prasideda miške į rytus nuo Girulių, netoli Klaipėdos–Šiaulių geležinkelio. Teka į pietryčius Klaipėdos šiauriniais pakraščiais. Purmalę kerta kelias Klaipėda–Kretinga. Upelis įteka į Danę 11,4 km nuo jos žiočių.

Turi porą menkų intakų.

Prie Purmalės įsikūrusios šios Klaipėdos dalys – Labrenciškė, Purmaliai. Taip pat stūkso Purmalių piliakalnis.

## Etimologija
Vokiškuose šaltiniuose upė minima kaip *Purmelle*, *Purmalle*. Aleksandras Vanagas manė, kad upėvardis žinomas tik iš raštų ir gali būti vedinys nuo gyvenvietės *Purmaliai* (jos etimologija asmenvardinė), tačiau Vilius Pėteraitis teigia, kad toks upės vardas buvo vartojamas vietinių gyventojų. Greičiausiai pirminis yra upėvardis, o iš jo – kaimo vardas. Asmenvardis **Purmalis* ar panašus Klaipėdos krašte visai neužfiksuotas. Upės vardas *Purmalė* kildintinas iš kuršių kalbos, plg.  ‚pelkės, pelkėtas kraštas‘ (šis iš *purvs* ‚pelkė‘ ir *mala* ‚kraštas, žemė‘). Taigi, upės vardas sietinas su žema, pelkėta vieta.

## Šaltiniai
Kisupė

**Kisupė** – upelis Vakarų Lietuvoje, Klaipėdos rajone; Minijos kairysis intakas. Prasideda Stučių apylinkėse. Visą laiką teka į pietvakarius, kerta Šernų mišką. Įteka į Miniją 38,2 km nuo jos žiočių, ties Rokais.

Intakas: Rokupis (kairysis).

Prie Kisupės yra Kisinių ir Žiaukų sodai.

## Etimologija
Upėvardžio kilmė neaiški. Vokiškai minima kaip *Kissuppe*. Spėjama, kad gali būti nedėsninga atmaina (**Kęsė, *Kęsupė*) nuo *kęsas* („kupstas“). Kita vertus,  laikomas finougrizmu. Vilius Pėteraitis lygina su prūsų vietovardžiais *Kissus, Kissenitten* ir kt. Galimas dalykas, kad tiek kaimėvardis, tiek upėvardis yra asmenvardinės (prūsiškos?) kilmės.

## Šaltiniai
Just Cause 2

**Just Cause 2** – atviro pasaulio trečiojo asmens šaudyklė, antroji kompiuterinio žaidimo „Just Cause“ dalis. Ji buvo išleista 2010 m. kovo, balandžio ir birželio mėn. Žaidimą kūrė „Avalanche Studios“, o išleido „Eidos Interactive“.

Žaidimo veiksmas vyksta fiktyviose Panau salose, pietryčių Azijoje. Panau salos užimą 1 035 km² plotą. Pagrindinis žaidimo veikėjas Rikas Rodrigesas (*Rico Rodriguez*) atvyksta į Panau, kad nužudytų piktą šalies diktatorių Pandaką „Baby“ Panajų (*Pandak „Baby“ Panay*)
 
„Just Cause 2“ naudoja Avalanche Engine 2.0 žaidimo variklį (patobulintą variklį, kurį naudojo žaidimo pirmtakas „Just Cause“).
Burkštinas

**Burkštinas** (arba ***Žemupis***) – upė Vakarų Lietuvoje, Kretingos rajone; Akmenos kairysis intakas. Prasideda Aukškalvių miške, 1 km į vakarus nuo Žadeikių. Visą laiką teka į vakarus. Vidurupyje upę kerta Klaipėdos–Šiaulių geležinkelis. Įteka į Padvarių tvenkinį 35,1 km nuo Akmenos (Danės) žiočių.

Intakai: Varninis, Raudonupis (kairieji), Dirsupis (dešinysis).

Burkštinas ties Klibiais patvenktas, susidaręs Klibių tvenkinys, žemupys patenka į Padvarių tvenkinio patvanką.

Prie upės yra Klibių kaimas.

Upėvardis nelabai aiškus, bandoma sieti su žodžiu *burkštinas*, reiškiančiu „avinas“. Bendrinis žodis *burkštinas* dar gali reikšti „gintaras“, „kas riebus, sveikas, žaliūkas“, taip pat žolės pavadinimą.

## Šaltiniai
Donbasas

**Donbasas** () – neformalus istorinis, ekonominis ir kultūrinis regionas, į kurį įeina Rytų Ukrainai priklausančios Luhansko bei Donecko sritys ir dalis Rostovo srities Pietų Rusijoje, anksčiau buvęs pasienio regionu tarp Zaporožės Sečės ir Dono kazokų žemių. Pavadinimą įgijęs nuo Dono upės intako Doneco vardo (*Doneco baseinas*) ir čia vystomos akmens anglies gavybos.

Donbase įsikūrę stambūs Ukrainos anglies gavybos, juodosios ir spalvotosios metalurgijos pramonės centrai, čia išvystyta chemijos, mašinų gamybos ir kitos pramonės šakos, miestai kenčia nuo didelės aplinkos taršos. Doneco akmens anglies baseinas () pramoniniu būdu eksploatuojamas nuo XIX a. ir užima 60 tūkst. km² plotą, o jo anglies atsargos gylyje iki 1800 m sudaro 109 mlrd. tonų. Donbasą sieja tamprūs ekonominiai ryšiai šalies viduje ir su kaimynine Rusija, priėjimas prie Azovo jūros jūros ir gerai išvystyta transporto infrastruktūra. Pagrindiniai anglies gavybos centrai – Doneckas (neoficiali Donbaso sostinė), Makijivka, Lysyčanskas, Horlivka, Dovžanskas, Antracytas, Čistiakovė, Chrustalnas ir kt., chemijos ir mašinų gamybos – Sjevjerodoneckas, Luhanskas, Lysyčanskas, Horlivka, Pervomaiskas, Kadijivka.

Po 2014 m. Krymo krizės separatistinis judėjimas persimetė į Ukrainos rytus. Donbasą sudarančiose srityse įkurtos nepripažintos Donecko ir Luhansko Liaudies Respublikos. 2014 m. balandžio mėn. prasidėjo karas Donbase tarp Ukrainos ginkluotųjų pajėgų ir prorusiškųjų separatistų.

## Šaltiniai
Willeke Alberti

**Willy Albertina Verbrugge**, geriau žinoma kaip **Willeke Alberti** (g. 1945 m. vasario 3 d. Amsterdame) – olandų dainininkė ir aktorė.

## Biografija

Savo karjerą pradėjo nuo vienuolikos metų, pasirodžiusi miuzikle „Duel om Barbara“. 1958 metais kartu su savo tėvu įrašė pirmąjį singlą. Septintajame dešimtmetyje ji buvo gerai žinoma dainininkė Nyderlanduose išleidusi dainą „De winter was lan“.

1994 metais atlikėja atstovavo Nyderlandams 1994 m. „Eurovizijos“ dainų konkurse su daina „Waar is de zon?“ (), tačiau surinkusi vos 4 taškus, užėmė 23 vietą iš 25.

Willeke Alberti buvo ištekėjusi tris kartus: Joop Oonk (1964–1974), John de Mol (1976–1980) ir Søren Lerby (1983–1996), tačiau visos santuokos baigėsi skyrybomis.

## Diskografija
* *Willeke* (1965)
* *Liedjes van Marleen* (1971)
* *Rooie Sien* (1975)
* *Vrienden voor altijd* (1987)
* *Liefde is…* (1989)
* *Een beetje mazzel* (1993)
* *Zomaar een dag* (1994)
* *Toen en nu* (1994)
* *Live in Carré* (1996)
* *Liedjes voor altijd* (1999)
* *Heb ik vandaag al gezegd* (2006)
* *Goud (Live in Carré)* (2007)
* *100 Mooiste liedjes van Willy & Willeke Alberti* (2008)
* *Alle mensen willen liefde* (2009)
* *65 – Een muzikaal spiegelbeeld* (2010)
* *Ik ben er nog* (2011)

## Nuorodos

* Oficiali svetainė

|-
Kriva Palanka

**Kriva Palanka** () – miestas Šiaurės rytų Makedonijos regione, Makedonijoje. 14 558 žmonės (2002 m. duomenys). Kriva Palankos savivaldybės administracinis centras. Savivaldybės teritorijoje, 2002 m. surašymo duomenimis, gyveno 20 820 gyventojų.

## Istorija
Pirmą kartą paminėtas 1633 m., kaip turkų gyvenvietė su fortu. Gyvenvietės įkūrimo data ir užrašas arabų kalba buvo iškaltas ant akmeninės plokštės, pritvirtintos virš įėjimo į tvirtovę. Vėliau plokštė buvo perkelta į miestelio centre esančią mečetę. Dabar saugoma Skopjė, Makedonijos muziejuje.

XIX a. miestelio vystymesi svarbų vaidmenį suvaidino krikščionybė.

1919–1920 m. suteikus savivaldybių teises, buvo paskirtas pirmasis vietinis miesto meras. Pastatytas savivaldybės pastatas, mokykla, ligoninė ir kiti svarbūs pastatai.

Nuo 1941 iki 1944 m. priklausė Bulgarijos karalystei.


Kriva Palanka.JPG|Miesto panorama
View of Osogovo Monastery, Macedonia.JPG|Vienuolynas
Laikas Europoje

**[[Europa]]** apima 7 pagrindines **[[laiko juosta|laiko juostas]]** (5 iš jų matomos žemėlapyje dešinėje, o kitos dvi yra naudojamos europinėje Kazachstano dalyje bei labiausiai į rytus nutolusiose europinėse Rusijos teritorijose). Beveik visos Europos šalys naudoja vasaros laiką.

Teoriškai, pasaulis padalintas į 24 laiko juostas po 15 laipsnių. Tačiau dėl geografinių ir kultūrinių priežasčių taip tolygiai dalinti laiką nepatogu, taigi tikrosios laiko juostos kartais smarkiai skiriasi nuo teorinių. Europoje labiausiai paplitęs Centrinės Europos laikas (CET iš ). Dėl to kai kuriose teritorijose atsiranda laiko iškraipymas, jei žvelgtumėme į teorinį arba Saulės laiką. Teorinis CET centrinis dienovidinis yra 15 laipsnių rytų ilgumos. Tačiau Ispanija, beveik visa esanti Vakarų pusrutulyje, ir kai kurios vakarinės Prancūzijos dalys, nors turėtų naudoti UTC laiką (kaip kad naudodavo iki Antrojo pasaulinio karo), naudoja UTC+1 (žiemą). To pasekmė yra perstumtas vidurdienis – vidurdienis pagal Saulę yra daug vėliau nei vidurdienis pagal laikrodžius. Dėl to Saulė leidžiasi ir pakyla vėliau, nei turėtų teoriškai. Naudoti UTC laiką turėtų ir Beneliukso šalys.

Nup 2011 m. kovo mėn. iki 2014 m. spalio mėn. Rusija ir Baltarusija buvo priėmusios nuolatinį vasaros laiką laiką, o nuo 2014 m. spalio mėn. – nuolatinį žiemos laiką. Islandija yra vienintelė šalis, kuri „*de facto*“ priėmusi nuolatinį vasaros laiką, nes nuo 1968 m. ji visus metus naudoja UTC laiką, nors ji ir yra nutolusi daugiau nei 15 laipsnių į vakarus nuo Grinvičo dienovidinio. Islandijos laikas teoriškai turėtų būti UTC-1, tačiau šalis pasirinko likti arčiau žemyninės Europos laiko. Dėl to jos oficialusis laikas visuomet lenkia Saulės laiką.
Vakarų Europos laikas

**Vakarų Europos laikas** (, UTC+0) – laiko juosta, apimanti Vakarų ir Šiaurės Vakarų Europą. Vakarų Europos laiką žiemos metu naudoja šios Europos šalys ir teritorijos:
* Šiaurės Rytų Grenlandija (jei priskiriama Europai);
* Farerai nuo 1908 m.;
* Kanarų salos nuo 1922 m.;
* Islandija nuo 1968 m.;
* Portugalija (išskyrus Azorus UTC-1) nuo 1912 m. su pertraukomis;
* Airija nuo 1916 m., išskyrus 1968–1971 m.;
* Jungtinė Karalystė ir jos užjūrio valdos Normandijos salos bei Meno sala. Britų salyne laikas žinomas kaip Grinvičo laikas; nuo 1847 m. oficialiai naudojamas Anglijoje, Škotijoje ir Velse, o nuo 1916 m. ir Šiaurės Airijoje.

(visas šalių, naudojančių UTC+0 laiko juostą sąrašas, pateikiamas straipsnyje UTC+0)

Visos aukščiau išvardytos šalys, išskyrus Islandiją, vasaros metu naudoja vasaros laiką – pasuka laikrodžių rodykles viena valanda pirmyn. Šis laikas vadinamas Vakarų Europos vasaros laiku (WEST, UTC+1).

Teoriškai UTC+0 laiko juosta eina nuo 7,5° r. ilg. iki 7,5° v. ilg., tačiau į Vakarų Europos laiką nėra įtraukti Nyderlandai, Belgija, Liuksemburgas, Prancūzija, Gibraltaras, Ispanija. Šios šalys naudoja Centrinės Europos laiką, nors jos visiškai (Prancūzija ir Ispanija) arba dalinai (visos kitos) yra į vakarus nuo 7,5° v. ilg. dienovidinio.

## Anksčiau naudojusios šalys

Šiek tiek modifikuotą Vakarų Europos laiką anksčiau yra naudojusios šios šalys:
* Andora: 1901–1946 m.
* Belgija: 1892–1914 m. ir 1919–1940 m.
* Gibraltaras: 1880–1957 m.
* Ispanija: 1901–1940 m.
* Liuksemburgas: 1918–1940 m.
* Monakas: 1911–1945 m.
* Prancūzija: 1911–1940 m. ir 1944–1945 m.

Iki Antrojo pasaulinio karo Prancūzija naudojo Vakarų Europos laiką. Vokietijai okupavus Prancūzija, pastarosios laiko juosta buvo pakeista į Centrinės Europos laiką (kuris buvo oficialus Vokietijoje), kuri nuo to laiko ir liko oficialia Prancūzijos laiko juosta. Taip pat atsitiko ir su Belgija bei Nyderlandais, o Ispanija 1940 m., solidarizuodamasi su Vokietija, Francisco Franco įsakymų irgi pakeitė laiko juostą į Centrinės Europos laiką.

## Anomalijos

### Teritorijos, nesančios teorinėje UTC laiko juostoje, bet naudojančios Vakarų Europos laiką
Šios teritorijos yra į vakarus nuo 7°30′ v ilg. (tikrasis UTC-1)
(surašytos tik Europos teritorijos)
* Grenlandija (jei priskiriama Europai; teoriškai turėtų naudoti UTC-5, UTC-4, UTC-3, UTC-2 ir UTC-1 laiko juostas)
* Islandija (teoriškai turėtų naudoti UTC-1 laiko juostą)
* Mičinesas (Farerų salos; turėtų naudoti UTC-1 laiko juostą)
* Vakarų Airija (turėtų naudoti UTC-1 laiko juostą)
* Vakarų Portugalija (turėtų naudoti UTC-1 laiko juostą)
* Madeira (Portugalija; jei priskiriama Europai; turėtų naudoti UTC-1 laiko juostą)
* Kanarų salos (Ispanija; jei priskiriama Europai; turėtų naudoti UTC-1 laiko juostą)

### Teritorijos, esančios teorinėje UTC laiko juostoje, bet nenaudojančios Vakarų Europos laiko
Šios teritorijos yra tarp 7°30′ r. ilg. ir 7°30′ v. ilg. (tikrasis UTC)
* Didžioji dalis Ispanijos (naudoja Centrinės Europos laiką (CET));
* Prancūzija (naudoja CET);
* Beneliuksas (naudoja CET);
* Vakarų Vokietija (naudoja CET).
Pušys Sesės (reikšmės)

**Pušys Sesės** – Lietuvoje saugomi medžiai, pušys, gamtos paveldo objektai:

* Pušys Sesės (Kaunas)
* Pušys Sesės (Zarasų rajonas)
* Šiurkiškių pušys Sesės (Akmenės rajonas)

Panašūs:

* Eglės Sesės (Zarasų rajonas)
Klovainių dvaras

**Klovainių dvaras**, arba **Krivaičių dvaras** – buvusio dvaro sodyba Klovainiuose, Pakruojo rajone. Miestelio pietiniame pakraštyje, prie kelio link Rozalimo, išlikęs gyvenamasis namas, ūkiniai pastatai ir jų griuvėsiai, parko fragmentas. 

## Istorija

Rašytiniuose šaltiniuose Klovainių vardas randamas nuo XVI a. pradžios, kuomet jau minimas Klovainių dvaras. Prie jo XVII a. pirmoje pusėje įsikūrė miestelis. Klovainių dvarą valdė Žemaitijos seniūnas Jeronimas Valavičius. Jis 1621 m. Klovainiuose pastatė pirmąją medinę Romos katalikų bažnyčią. Vėliau dvaras priklausė Radviloms. XVIII a. tai buvo karališkasis dvaras, jį nuo 1775 m. valdė karališkos giminės atstovas Kazimieras Poniatovskis.

XIX a. pradžioje dvarą nupirko dvarininkai Karpiai. 1808 m. dvaro savininkas Ignotas Karpis testamentu iš baudžiavos paleido Klovainių dvaro baudžiauninkus. 1864 m. Klovainių dvaro laisvieji žmonės atsisakė mokėti žemės nuomą, valstiečių malšinti atsiųstas Rusijos karinis dalinys. XIX a. pabaigoje dvarą nupirko Rusijos generolas L. Sobolevas, kuris valdė Klovainius iki Pirmojo pasaulinio karo.

XX a. tarpukariu per vykdytą žemės reformą dvaras buvo išparceliuotas. Sovietmečiu dvarvietėje buvo įsikūręs „Pavasario“ kolūkis.

Prie dvaro sodybos namo išlikęs senas Klovainių ąžuolas. Pasakojama, kad dvaro šeimininkai jame buvo įkėlę varpą, kurio skambesys kviesdavo baudžiauninkus į darbą.

Priešingoje kelio pusėje, šalikelėje kasant griovį nuleisti vandeniui, apie 1970–uosius rastas senkapis, kuris pažymėtas betoniniu stulpu (metalinis skydas neišlikęs).


Klovainiai, dvaro medžiai.JPG|Maumedžiai dvarvietėje
Klovainiai, senkapio ženklas, be skydo.JPG|Senkapio ženklas


## Nuorodos

* Sąrašas:Lietuvos dvarai 
* Lietuvos dvarų duomenų bazė 
* Šiaulių apskrities dvarai (Google Maps)
Matt Cameron

**Matthew David „Matt“ Cameron** (g. 1962 m. lapkričio 28 d.) – amerikiečių kilmės muzikantas, geriausiai žinomas kaip alternatyvaus roko grupių „Pearl Jam“ ir „Soundgarden“ būgnininkas. Pradėjęs karjerą grupėje „Skin Yard“, jis greitai prisijungė prie „Soundgarden“ ir grojo su ja iki pat išsiskyrimo 1997 m. Po metų jis buvo pakviestas į grupę „Pearl Jam“. 2010 m., atsikūrus „Soundgarden“, grojo grupėje iki jos išsiskyrimo 2017 m., po grupės lyderio Chris Cornell mirties.

2017 m. balandį, kartu su „Pearl Jam“, buvo įtrauktas į „Rokenrolo šlovės muziejų“.

## Diskografija

**Soundgarden**
* *[[Ultramega OK]]* (1988)
* *[[Louder Than Love]]* (1989)
* *[[Badmotorfinger]]* (1991)
* *[[Superunknown]]* (1994)
* *[[Down on the Upside]]* (1996)
* *[[King Animal]]* (2012)

**Pearl Jam**
* *[[Binaural]]* (2000)
* *[[Riot Act]]* (2002)
* *[[Pearl Jam]]* (2006)
* *[[Backspacer]]* (2009)
* *[[Lightning Bolt]]* (2013)
* *[[Gigaton]]* (2020)

**Temple of the Dog**
* *[[Temple of the Dog (albumas)|Temple of the Dog]]* (1991)

**Soliniai albumai**
* *Cavedweller* (2017)

## Išnašos
Didžiosios dorybės

**Keturios didžiosios dorybės** arba **pagrindinės dorybės** – dorybių, kuriomis remiasi kitos dorybės sąrašas, kilęs iš senovės graikų filosofijos, pirmąkart aiškiai paminėtas Platono veikale „Valstybė“.

Į sąrašą įeina:

* Išmintis arba protingumas (, )
* Teisingumas (, )
* Saikas arba susivaldymas (, )
* Drąsa arba tvirtumas (, )

Platono veikale „Valstybė“ Sokratas teigė, kad idealioje valstybėje būtų trys žmonių klasės: žemdirbiams bei amatininkams reikalingas susivaldymas, kariams reikalinga drąsa, valdantiesiems reikalinga išmintis, tuo tarpu teisingumas pasireiškia visų jų harmonija.

## Išnašos
Stone Gossard

**Stone Carpenter Gossard** *(g. 1966 m. liepos 20 d.)* – amerikiečių kilmės muzikantas, geriausiai žinomas kaip alternatyvaus roko grupės „Pearl Jam“ gitaristas. Šią grupę jis įkūrė kartu su Jeff Ament, Mike McCready ir Eddie Vedder. Prieš tai jis grojo su tokiomis grupėmis, kaip „Green River“ bei „Mother Love Bone“, kurios davė pradžią grunge judėjimui. Muzikantas taip pat užsiima prodiusavimu ir turi savo studiją, priklauso grupei „Brad“ ir 2001 m. išleido savo solinį albumą „Bayleaf“, 2013 m. – „Moonlander“.

2017 m. balandį, kartu su „Pearl Jam“, buvo įtrauktas į „Rokenrolo šlovės muziejų“.

## Diskografija

### Green River diskografija

### Mother Love Bone diskografija

### Temple of the Dog diskografija

### Pearl Jam diskografija

### Soliniai albumai

## Išnašos
Šklovo mūšis

**Šklovo mūšis** – mūšis, įvykęs 1654 m. rugpjūčio 12 d., tarp Lietuvos didžiosios kunigaikštystės ir Rusijos carystės pajėgų, netoli Šklovo.
Jeff Ament

**Jeff Ament** (g. 1963 m. kovo 10 d.) – amerikiečių kilmės muzikantas ir dainų rašytojas, geriausiai žinomas, kaip alternatyvaus roko grupės „Pearl Jam“ bosistas. Jis, kartu su Stone Gossard, Mike McCready ir Eddie Vedder, įkūrė šią grupę. Taip pat yra grojęs tokiose grupėse, kaip „Green River“ ir „Mother Love Bone“, davusioms pradžią grunge judėjimui. Šiuo metu taip pat priklauso grupėms „Three Fish“, „Tres Mts.“ ir „RNDM“. 2008 m. muzikantas išleido savo solinį albumą „Tone“, taip pat 2012 m. antrąjį – „While My Heart Beats“. Šiuo metu yra išleidęs keturis solinius įrašus.

2017 m. balandį, kartu su „Pearl Jam“, buvo įtrauktas į „Rokenrolo šlovės muziejų“.

## Diskografija

### Green River diskofrafija

### Mother Love Bone diskografija

### Temple of the Dog diskofrafija

### Pearl Jam diskografija

### Soliniai albumai

## Išnašos
Mike McCready

**Michael „Mike“ David McCready** *(g. 1966 m. balandžio 5 d.)* – amerikiečių kilmės muzikantas, geriausiai žinomas kaip alternatyvaus roko grupės „Pearl Jam“ gitaristas. Kartu su Jeff Ament, Stone Gossard ir Eddie Vedder jis buvo vienas iš grupės įkūrėjų. Taip pat muzikantas yra grojęs tokiose grupėse, kaip „Flight to Mars“, „Temple of the Dog“, „Mad Season“ ir „The Rockfords“.

2017 m. balandį, kartu su „Pearl Jam“, buvo įtrauktas į „Rokenrolo šlovės muziejų“.

## Diskografija
;Temple of the Dog diskografija 

;Pearl Jam diskografija 

;Mad Season diskografija 

## Išnašos
Alberto Ginastera

**Albertas Džinastera** (*Alberto Evaristo Ginastera*, g. 1916 m. balandžio 11 d. Buenos Airėse, Argentinoje – m. 1983 m. birželio 25 d. Ženevoje, Šveicarijoje) – Argentinos klasikinės muzikos kompozitorius.

## Biografija
A. Džinastera gimė 1916 m. balandžio 11 d. Buenos Airėse. Šeima: katalonas tėvas ir italė mama. Mokėsi Buenos Airių konservatorijoje ir baigė 1938 m. 1945–47 m. Jis išvyko į JAV, ten studijavo ir grįžęs į Buenos Aires įkūrė „Kompozitorių lyga“. Po 20 metų jis persikėlė į JAV, po to į Europą. Jis mirė Ženevoje, Šveicarijoje, būdamas 67-erių.

## Muzika
A. Džinastera sugrupavo savo muziką į tris periodus: „Objektyvus nacionalizmas“ (1934–48 m.), „Subjektyvus nacionalizmas“ (1948–58 m.) ir „Neoekspresionizmas“ (1958–83 m.). Daug A. Džinastero darbų buvo įkvėpti *gauchesco* (gaučų tradicijos).
Dave Krusen

**David Karl Krusen** (g. 1966 m. kovo 10 d.) – amerikiečių kilmės muzikantas, geriausiai žinomas kaip pirmasis alternatyvaus roko grupės „Pearl Jam“ būgnininkas. Jis grupę paliko iškart po debiutinio albumo „Ten“ įrašymo. Vėliau grojo su tokiomis grupėmis, kaip „Hovercraft“, „Candlebox“ ir „Unified Theory“.

2017 m. balandį, kartu su „Pearl Jam“, buvo įtrauktas į „Rokenrolo šlovės muziejų“.

## Išnašos
Matt Chamberlain

**Matthew Chamberlain** *(g. 1967 m. balandžio 17 d.)* – amerikiečių kilmės būgnininkas, prodiuseris ir garso inžinierius. Jis yra samdomas būgnininkas, grojantis įvairiuose kitų grupių ar atlikėjų albumuose bei koncertuose. Yra grojęs su tokiomis grupėmis ar atlikėjais, kaip Tori Amos, „Pearl Jam“, „Soundgarden“, taip pat dirbo laidos „Saturday Night Live“ muzikinėje grupėje.

## Išnašos
Dave Abbruzzese

**David James Abbruzzese** (g. 1968 m. gegužės 17 d.) – amerikiečių kilmės muzikantas, geriausiai žinomas kaip alternatyvaus roko grupės „Pearl Jam“ būgnininkas 1991–1994 m. Vėliau grojo su tokiomis grupėmis, kaip „Hairy Apes BMX“ bei „Course of Empire“. Taip pat repetavo su grupe „Guns N' Roses“ įrašinėjant albumą „Chinese Democracy“, tačiau nė viena daina į albumą nebuvo įtraukta.

2017 m. balandžio 7 d. grupė „Pearl Jam“ buvo įtraukta į Rokenrolo šlovės muziejų, tačiau D. Abbruzzese nebuvo paminėtas.

## Išnašos
Pearl Jam diskografija

Amerikiečių alternatyvaus roko grupės „Pearl Jam“ diskografiją sudaro vienuolika studijinių albumų, penkiolika koncertininių, trys dainų rinkiniai, trisdešimt šeši singlai ir daugybė oficialiai išleistų koncertų įrašų. Grupė yra pardavusi virš 85 milijonų įrašų visame pasaulyje.

## Albumai

### Studijiniai albumai

### Koncertiniai albumai

### „Official bootlegs“
Nuo pat 2000 m. vykusio turo, grupė įrašo kiekvieną savo koncertą ir išleidžia CD ir skaitmeniniu formatu. Grupė yra pardavusi virš 3.5 milijonų šių įrašų.

### Rinkiniai

## EP

## Singlai

* "–" žymi, jog įrašas nepateko į tą topą

### Kitos dainos, patekusios į topus

### Fanklubo Kalėdiniai singlai
Kiekvienąmet nuo 1991 m. (išskyrus 1994 m.) grupė savo fanklubą („Ten Club“) apdovanodavo tik jiems skirtais singlais, išleistais vinilo formatu. Kartu su singlu buvo pridedamas ir kasmetinis grupės žurnalas „Deep“.

## Vaizdo įrašai

## Vaizdo klipai
Erazmas Stela

**Erazmas Stela** (*Erasmus Stella*; spėjamas tikras vardas *Johannes Stüler*; g. ~1460 m. Cvikau arba Leipcige – m. 1521 m. balandžio 2 d.) – vokiečių gydytojas, istorikas.

Baigė Bolonijos universitetą, keliavo po Italiją. Grįžęs, 1513 ir 1515 m. ėjo Cvikau burmistro pareigas. Vėliau tęsė gydytojo praktiką. Parašė legendinę Cvikau miesto ir Kryžiuočių ordino istoriją. Dėl jo legendų išgarsėjimo apie Cvikau sąsajas su gulbėmis, šios pavaizduotos dabartiniame herbe. Veikale „Apie Prūsijos senienas“ (1510, 1518 m.) įrodinėjo, kad germanai buvo seniausieji Prūsijos rytinės dalies (ir Mažosios Lietuvos) gyventojai. Lietuvius kildino iš alanų. Tas veikalas – svarbus žinių apie senovės prūsų buitį šaltinis. Tiesa, kadangi Erazmas Stela garsėjo savo prikurtomis legendomis ir istorijomis, jo šaltiniai apie senovės Prūsiją nėra laikomi labai patikimais.

Stela pasinaudojo Petro Dusburgiečio „Prūsijos žemės kronika“, tačiau neaprašė tokių šaltiniuose paliudytų dalykų kaip Romovės, krivio krivaičio, o prūsų tikėjimą laikė barbarišku. Savo darbuose Stela laisvai kompiliavo antikinę, germanų mitologiją, rėmėsi niekam nežinomais, todėl, manoma, išgalvotais šaltiniais.

## Bibliografija

* De rebus et populis oræ inter Albim et Salam
* Erasmi Stellae Libonothani De Borvssiae Antiqvitatibvs Libri Dvo, 1518
* De rebus Saxoniæ, Thuringiæ, Libanothiæ, Misniæ et Lusatiæ
* Erasmi Stellae Libanothani Viri Clariss. De gem(m)is libellus unicus, Argentorati (Straßburg) 1530
* Chronica Zwickaviensis, 1470
* De gemmis libellus unicus Plinius secundus de gemmis, 1530
* De origine, vetustate, appellatione et regionibus Tubantinorum, Cygneorum, Libanothanorum, Misnensium, nec non Molbii fluminis descriptione
* De rebus ac populis priscis orae inter Albim et Salam Germaniae flumina commentarii
* De rebus Saxoniae, Thuringiae, Libanothiae, Misniae et Lusatiae libri duo (?) [opus editum sub nomine Iohannis Garzonis Bononiensis]
* De rebus Saxoniae, Thuringiae, Libanothiae, Misniae et Lusatiae libri duo (?) [opus editum sub nomine Iohannis Garzonis Bononiensis]
* De Borussiae antiquitatibus libri duo. – Basileae, (Joannes Froben 1518)
* Liber de eduliis IV
* Libellus eximius de gemmis, Nurenbergo, 1517
* Interpraetamenti gemmarum libellus unicus. – (Nuremberge, Federicus Peypus …, Erasmus Stella, 1517
* Erasmi Stellae Libano Thani Libellus Unicus, 1530
* Io. Garzonis Bononiensis de rebus Saxoniae, Thuringiae, Libonotriae, Misnae et Lusatiae libri duo: Ad illustrissimum Federicum Saxoniae Ducem, 1518
* Controversia de vera nobilitate inter Publium Cornelium Scipionem et Gaium Flamineum, Bonacursus (de Montemagno), Paul Schneevogel, Erasmus Stella, 1488
* Des Durchleuchtigen, Hochgebornen Fürsten und Herrn, Herrn Friederichen, Landtgraffen inn Düringen, Marggraffen zu Meychssen pp. Dises namens des ersten, ehrliche geschicht und thaten, Erasmus Stella, Friedrich I. Markgraf von Meissen, 1546
Wilhelm Mannhardt

**Vilhelmas Manhartas** (*Wilhelm Mannhardt*; g. 1831 m. kovo 26 d. Frydrichštate – m. 1880 m. gruodžio 25 d. Dancige) – Vokietijos antropologas, folkloristas, bibliotekininkas. Žymus baltų mitologijos tyrinėtojas, sauliškosios teorijos šalininkas.

Nuo 1851 m. Berlyno universitete studijavo germanų kalbas, sanskritą, istoriją. 1853 m. persikėlė į Tiubingeno universitetą, įgijo daktaro laipsnį. Daugiausia tyrinėjo Europos tautų mitologiją, kėlė hipotezę, kad mitas yra animistinio laikotarpio reliktas. 1877 m. savo darbe *Wald- und Feldkulte* („Miško ir lauko kultai“) aprašė žemdirbišką tikėjimą apie mirštančią ir prisikeliančią dievybę (vėliau šią teoriją išvystė James Frazer).

Vilhelmas Manhartas ieškojo senųjų baltų mitologijos šaltinių, parengė svarbų mitologijos šaltinių žodyną *Letto-Preußische Götterlehre* („Letų-prūsų mitologija“, išleistas 1936 m.).

## Bibliografija
* (kaip Johann Wilhelm Wolf) *Beiträge zur deutschen Mythologie.* Dieterich, Göttingen u. Leipzig 1852 (lire en ligne)
* *De nominibus Germanorum propriis quae ad regnum referuntur, observationis specimen.* Dissertation, Berlin 1857 (lire en ligne)
* *Germanische Mythen. Forschungen.* thèse d’habilitation, Berlin 1858 (lire en ligne)
* *Ueber Vampirismus.* In: *Zeitschrift für deutsche Mythologie und Sittenkunde* Bd. 4 (1859), S. 259–282. Reproduit dans : Wilhelm Mannhardt, Jan Ignáz Hanuš: *Über Vampirismus.* Hrsg. und bearb. von. Detlef Weigt. Superbia, Leipzig 2004, ISBN 3-937554-01-7.
* *Die praktischen Folgen des Aberglaubens mit besonderer Berücksichtigung der Provinz Preußen.* Deutsche Zeit- und Streitfragen VII.97. Berlin 1878.
* *Die Götter der deutschen und nordischen Völker.* Berlin 1860. 1ère partie. (lire en ligne)
* *Die Wehrfreiheit der altpreußischen Mennoniten. Denkschrift.* Marienburg 1863.
* *Weihnachtsblüten in Sitte und Sage.* Duncker, Berlin 1864. Réimpression: *Die Geschichte des Weihnachtsfestes.* Leipzig 2010
* *Roggenwolf und Roggenhund. Beitrag zur germanischen Sittenkunde.* Danzig 1865; 2. verm. Aufl. Danzig 1866,
* *Klytia*. Sammlung gemeinverständlicher wissenschaftlicher Vorträge Heft 239. Berlin 1875.
* *Die Korndämonen. Beitrag zur germanischen Sittenkunde.* Berlin 1868. (lire en ligne)
* *Wald- und Feldkulte*. 2ème partie. Berlin 1875/1877 (lire en ligne: Bd. 1, Bd. 2). Réimpression : Olms, Hildesheim 2002, ISBN 3-487-11479-8, ISBN 3-487-11480-1. 2. Aufl. von W. Heuschkel, Berlin 1904/1905 (lire en ligne)

Išleista po mirties:
* *Gedichte. Mit einer Lebensskizze des Dichters.* Danzig 1881.
* *Mythologische Forschungen.* Aus dem Nachlasse hrsg. von Hermann Patzig (= *Quellen und Forschungen zur Sprach- und Culturgeschichte der germanischen Völker.* H. 51). Strassburg 1884. (lire en ligne)
* *Letto-Preußische Götterlehre* (= *Magazin der Lettisch-Literärischen Gesellschaft.* 21). Riga 1936 (perleista 1971).
Aleksandras Kliujevas

**Alexander Klyuev** (; g. 1990 m. vasario 28 d., Maskva, Rusija) – Rusijos krepšininkas, žaidžiantis lengvojo krašto puolėjo pozicijoje. 

2014-2015 metų sezoną pradėjo Alytaus „Dzūkija“ klube. 2014 m. lapkričio pradžioje buvo atleistas dėl nepateisintų lūkesčių ir persikėlė rungtyniauti į Kėdainių „Nevėžis“ ekipą.

## Šaltiniai
Negotinas

**Negotinas** () – miestas Vardaro regione, Makedonijoje. Negotino savivaldybės administracinis centras. 19 417 gyventojų (2010 m. duomenys).

Įsikūręs dešiniajame Vardaro upės krante. Iškilęs apie 150 m virš jūros lygio. Auginamos vynuogės, gaminamas vynas ir rakija. Per miestą eina M-1 greitkelis. Išilgai greitkelio eina geležinkelio linija Skopjė–Gevgelija–Graikija.

## Istorija
Dabartinio miesto teritorijoje, gyvenvietė egzistavo nuo antikos laikų. Tarp 278 ir 242 m. prieš mūsų erą, miestą įkūrė Antigonas II Gonatas, žinoma kaip *Antigoneia*. XI a. sunaikintas žemės drebėjimo metu. 1929–1941 m. priklausė Jugoslavijos karalystei.

## Šaltiniai
Graikijos krepšinio lyga

**ESAKE** (*ΕΣΑΚΕ*) – Graikijos krepšinio klubų asociacija () – asociacija, kuri vykdo Graikijos krepšinio čempionatą, kurį sudaro dvi lygos. Stipriausia lyga vadinasi A1, o antroji Graikijos lyga – A2. Pirmojoje lygoje dalyvauja 12 komandų, antrojoje – 16. Kasmet du praščiausius rezultatus reguliariajame sezone pademonstravę klubai iškrenta į žemesnę lygą, iš kurios į A1 divizioną pakyla jos čempionai bei vicečempionai.

Nors lyga įkurta 1927 metais, vos 9 klubai iki šiol yra laimėję čempionų žiedus. Daugiausiai kartų (net 40) tai yra pavykę padaryti Atėnų „Panathinaikos“ ekipai.

## Čempionai pagal sezonus

* 1927–28:  Iraklis
* 1928–29:  Panellinios
* 1929–30:  Aris
* 1930–34: *nevyko*
* 1934–35:  Iraklis
* 1935–36:  Near East
* 1936–37: Athens University
* 1937–38: *nevyko*
* 1938–39:  Panellinios
* 1939–40:  Panellinios
* 1940–45: *nevyko*
* 1945–46:  Panathinaikos
* 1946–47:  Panathinaikos
* 1947–48: *nevyko*
* 1948–49:  Olympiakos
* 1949–50:  Panathinaikos
* 1950–51:  Panathinaikos
* 1951–52: *nevyko*
* 1952–53:  Panellinios
* 1953–54:  Panathinaikos
* 1954–55:  Panellinios
* 1955–56: *nevyko*
* 1956–57:  Panellinios
* 1957–58:  AEK
* 1958–59:  PAOK
* 1959–60:  Olympiakos
* 1960–61:  Panathinaikos
* 1961–62:  Panathinaikos
* 1962–63:  AEK
* 1963–64:  AEK
* 1964–65:  AEK
* 1965–66:  AEK
* 1966–67:  Panathinaikos
* 1967–68:  AEK
* 1968–69:  Panathinaikos
* 1969–70:  AEK
* 1970–71:  Panathinaikos
* 1971–72:  Panathinaikos
* 1972–73:  Panathinaikos
* 1973–74:  Panathinaikos
* 1974–75:  Panathinaikos
* 1975–76:  Olympiakos
* 1976–77:  Panathinaikos
* 1977–78:  Olympiakos
* 1978–79:  Aris
* 1979–80:  Panathinaikos
* 1980–81:  Panathinaikos
* 1981–82:  Panathinaikos
* 1982–83:  Aris
* 1983–84:  Panathinaikos
* 1984–85:  Aris
* 1985–86:  Aris
* 1986–87:  Aris
* 1987–88:  Aris
* 1988–89:  Aris
* 1989–90:  Aris
* 1990–91:  Aris
* 1991–92:  PAOK
* 1992–93:  Olympiakos
* 1993–94:  Olympiakos
* 1994–95:  Olympiakos
* 1995–96:  Olympiakos
* 1996–97:  Olympiakos
* 1997–98:  Panathinaikos
* 1998–99:  Panathinaikos
* 1999–00:  Panathinaikos
* 2000–01:  Panathinaikos
* 2001–02:  AEK
* 2002–03:  Panathinaikos
* 2003–04:  Panathinaikos
* 2004–05:  Panathinaikos
* 2005–06:  Panathinaikos
* 2006–07:  Panathinaikos
* 2007–08:  Panathinaikos
* 2008–09:  Panathinaikos
* 2009–10:  Panathinaikos
* 2010–11:  Panathinaikos
* 2011–12:  Olympiakos
* 2012–13:  Panathinaikos
* 2013–14:  Panathinaikos
* 2014–15:  Olympiakos
* 2015–16:  Olympiakos
* 2016–17:  Panathinaikos
* 2017–18:  Panathinaikos
* 2018–19:  Panathinaikos
* 2019–20:  Panathinaikos
* 2020–21:  Panathinaikos
* 2021–22:  Olympiakos
* 2022–23:  Olympiakos
* 2023–24:  Panathinaikos
* 2024–25:  Olympiakos

## Lygos čempionai pagal titulus
* 40 kartų: Atėnų „Panathinaikos“
* 15 kartų: Pirėjo „Olympiakos“
* 10 kartų: Salonikų „Aris“
* 8 kartus: Atėnų AEK
* 6 kartus: Atėnų „Panellinios“
* po 2 kartus: Salonikų PAOK, Salonikų „Iraklis“
* po 1 kartą: Atėnų Universitetas, „Near East“

## Šaltiniai

## Nuorodos
* Oficiali svetainė
Vokietijos krepšinio lyga

**Vokietijos krepšinio lyga** arba ***Pirmoji Vokietijos krepšinio Bundeslyga*** – profesionalus krepšinio turnyras Vokietijoje, kuriame varžosi 18 komandų. Pasibaigus reguliariajam sezonui aštuonios stipriausios komandos patenka į atkrintamąsias varžybas, o 17 ir 18 vietas užėmusios ekipos iškrenta į žemesnę lygą.

## Čempionai pagal sezonus

* 1938–39: Spandau „LSV“
* 1939-46: *nevyko*
* 1946–47: Švabingo „MTSV“
* 1947–48: Haidelbergo „Turnerbund“
* 1948–49: Švabingo „MTSV“
* 1949–50: „Stuttgart-Degerloch“
* 1950–51: Haidelbergo „Turnerbund“
* 1951–52: Haidelbergo „Turnerbund“
* 1952–53: Haidelbergo „Turnerbund“
* 1953–54: Miuncheno „Bayern“
* 1954–55: Miuncheno „Bayern“
* 1955–56: Diuseldorfo „ATV“
* 1956–57: Haidelbergo „USC“
* 1957–58: Haidelbergo „USC“
* 1958–59: Haidelbergo „USC“
* 1959–60: Haidelbergo „USC“
* 1960–61: Haidelbergo „USC“
* 1961–62: Haidelbergo „USC“
* 1962–63: Acheno „Alemannia“
* 1963–64: Acheno „Alemannia“
* 1964–65: Gyzeno „46ers“
* 1965–66: Haidelbergo „USC“
* 1966–67: Gyzeno „46ers“
* 1967–68: Gyzeno „46ers“
* 1968–69: Osnabriuko „VfL“
* 1969–70: Leverkuzeno „Bayer Giants“
* 1970–71: Leverkuzeno „Bayer Giants“
* 1971–72: Leverkuzeno „Bayer Giants“
* 1972–73: Haidelbergo „USC“
* 1973–74: Hageno „SSV“
* 1974–75: Gyzeno „46ers“
* 1975–76: Leverkuzeno „Bayer Giants“
* 1976–77: Haidelbergo „USC“
* 1977–78: Gyzeno „46ers“
* 1978–79: Leverkuzeno „Bayer Giants“
* 1979–80: Getingeno „ASC 1846“
* 1980–81: Kelno „Saturn 77“
* 1981–82: Kelno „Saturn 77“
* 1982–83: Getingeno „ASC 1846“
* 1983–84: Getingeno „ASC 1846“
* 1984–85: Bayer 04 Leverkusen
* 1985–86: Bayer 04 Leverkusen
* 1986–87: Kelno „Saturn 77“
* 1987–88: Kelno „Saturn 77“
* 1988–89: Bairoito „Steiner“
* 1989–90: Leverkuzeno „Bayer Giants“
* 1990–91: Leverkuzeno „Bayer Giants“
* 1991–92: Leverkuzeno „Bayer Giants“
* 1992–93: Leverkuzeno „Bayer Giants“
* 1993–94: Leverkuzeno „Bayer Giants“
* 1994–95: Leverkuzeno „Bayer Giants“
* 1995–96: Leverkuzeno „Bayer Giants“
* 1996–97: Berlyno „Alba“
* 1997–98: Berlyno „Alba“
* 1998–99: Berlyno „Alba“
* 1999–00: Berlyno „Alba“
* 2000–01: Berlyno „Alba“
* 2001–02: Berlyno „Alba“
* 2002–03: Berlyno „Alba“
* 2003–04: Franfurto „Skyliners“
* 2004–05: Bambergo „GHP“
* 2005–06: Kelno „RheinEnergie“
* 2006–07: Bambergo „Brose Baskets“
* 2007–08: Berlyno „Alba“
* 2008–09: Oldenburgo „EWE Baskets“
* 2009–10: Bambergo „Brose Baskets“
* 2010–11: Bambergo „Brose Baskets“
* 2011–12: Bambergo „Brose Baskets“
* 2012–13: Bambergo „Brose Baskets“
* 2013–14: Miuncheno „Bayern“
* 2014–15: Bambergo „Brose Baskets“
* 2015–16: Bambergo „Brose Baskets“
* 2016–17: Bambergo „Brose Baskets“
* 2017–18: Miuncheno „Bayern“
* 2018–19: Miuncheno „Bayern“
* 2019–20: Berlyno „Alba“
* 2020–21: Berlyno „Alba“
* 2021–22: Berlyno „Alba“
* 2022–23: Ulmo „Ratiopharm“
* 2023–24: Miuncheno „Bayern“

## Pagal titulus